|  |  |
| --- | --- |
| futer logo | ПРАВИЛНИК  **О ИЗМЕНИ ПРАВИЛНИКА О ПЛАНУ И ПРОГРАМУ НАСТАВЕ И УЧЕЊА СТРУЧНИХ ПРЕДМЕТА СРЕДЊЕГ СТРУЧНОГ ОБРАЗОВАЊА И ВАСПИТАЊА У ПОДРУЧЈУ РАДА ОСТАЛО - ЛИЧНЕ УСЛУГЕ**  ("Сл. гласник РС - Просветни гласник", бр. 2/2022) |

На основу члана 67. став 3. Закона о основама система обра- зовања и васпитања („Службени гласник РС”, бр. 88/17, 27/18 – др. закон, 10/19, 6/20 и 129/21) и члана 17. став 4. и члана 24. Зако- на о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18

* др. закон),

Министар просвете, науке и технолошког развоја доноси

# ПРАВИЛНИК

* + **измени Правилника о плану и програму наставе и учења стручних предмета средњег стручног образовања и васпитања у подручју рада остало – личне услуге**

Члан 1.

У Правилнику о плану и програму наставе и учења стручних предмета средњег стручног образовања и васпитања у подручју рада остало – личне услуге („Службени гласник РС – Просвет- ни гласник”, бр. 14/19 и 11/21) део: „А2. ОБАВЕЗНИ СТРУЧНИ ПРЕДМЕТИ”, програм предмета: „ПРВА ПОМОЋ”, замењује се новим програмом предмета: „ПРВА ПОМОЋ”, који је одштампан уз овај правилник и чини његов саставни део.

Члан 2.

Овај правилник ступа на снагу осмог дана од дана објављи- вања у „Службеном гласнику Републике Србије – Просветном гла- снику”.

## Назив предмета: ПРВА ПОМОЋ

* + 1. **ОСТВАРИВАЊЕ ОБРАЗОВНО-ВАСПИТНОГ РАДА – ОБЛИЦИ И ТРАЈАЊЕ**

|  |  |  |  |  |  |
| --- | --- | --- | --- | --- | --- |
| РАЗРЕД: | Теоријска настава | Вежбе | Практична настава | Настава у блоку | Укупно |
| I | 0 | 70 | 0 | 0 | 70 |

* + 1. **ЦИЉЕВИ УЧЕЊА:**
* Стицање знања о значају правовремено и правилно указане прве помоћи у спашавању људских живота
* Оспособити ученике да препознају поремећаје здравља и да на прави начин помогну и себи и другима у свакодневном животу и раду
* Оспособљавање ученика да изврше преглед повређених и оболелих (п/о) како би знали кад и како треба да помогну, а када треба сачекати хитну и не померати п/о
* Обучити ученике да правилно изводе методе и поступке прве помоћи, постављају их у одговарајући положај
* Оспособљавање ученика да препознају знаке који указују на разлику између привидне и праве смрти
* Оспособљавање ученике да овладају вештинама оживљавања
* Стицање знања о поремећајима свести и поступцима који се врше у тим случајевима
* Развијање знања о повредама и ранама, завојном материјалу и техникама превијања и овладавање техникама правилног збри- њавања
* Стицање знања о крварењу, шоку и мерама превенције шока и о методама хемостазе и изводи их правилно и по потреби
* Стицање знања о повредама костију и зглобова и овладава- ње техникама имобилизације
* Стицање знања о повредама главе, мозга, чула и унутрашњих органа грудног коша и трбуха и поступак прве помоћи код њих
  + Стицање знања о термичким, хемијским и повредама електрицитетом и правилни поступак прве помоћи код њих
  + Развијање знања о разним ургентним стањима и повредама и на који начин их правилно збринути

## ТЕМЕ, ИСХОДИ, ПРЕПОРУЧЕНИ САДРЖАЈИ И КЉУЧНИ ПОЈМОВИ САДРЖАЈА

Разред: **Први**

Годишњи фонд часова: Вежбе: **70 часова**

|  |  |  |
| --- | --- | --- |
| **ТЕМА** | **ИСХОДИ**  По завршетку теме ученик ће бити у стању да: | **ПРЕПОРУЧЕНИ САДРЖАЈИ/КЉУЧНИ ПОЈМОВИ САДРЖАЈА** |
| **Предмет изучавања прве помоћи** | * дефинише циљ и задатке прве помоћи, * групише редослед поступака прве помоћи, * постави у одговарајући положај п/о, * наведе шта су виталне функције дисање и рад срца, * прегледа п/о, * објасни шта је тријажа, * разликује привидну (клиничку) и праву смрт и да наводе несигурне и сигурне знаке смрти. | * Дефиниција, циљ и задаци прве помоћи * Редослед поступака пружања прве помоћи и одговарајући положај п/о * Утврђивање виталних функција * Преглед „од главе до пете“ * Основни појмови о тријажи и редовима хитности * Привидна и права смрт * Несигурни и сигурни знаци смрти   Кључни појмови: прва помоћ, преглед, виталне функције, привидна и права смрт |
| **Поремећаји свести** | * дефинише свест * класификује поремећаје свести, * опише шта је кома * постави особу без свести у бочни положај, * дефинише шта је синкопа, мождани удар, потрес мозга и зна правилан поступак збрињавања истих, * објасни шта су фебрилне конвулзије и епилепсија, * објасни карактеристике хипо и хипергликемије и узрок и карактеристике шећерне болести (дијабетеса мелитуса), * препозна знаке тровања алкохолом и лековима и изводи правилан поступак збрињавања. | * Поремећаји свести - појам и класификација * Кома и бочни релаксирајући положај * Синкопа, мождани удар, потрес мозга * Фебрилне конвулзије и епилепсија * Хипо и хипергликемија * Тровање алкохолом и лековима   Кључни појмови: кома, синкопа, дечји фрас, епилепсија, потрес мозга, мождани удар, хипогликемија, хипергликемија, тровања |
| **Кардио-пулмонална реанимација (оживљавање)** | * прегледа и препознаје када треба радити поступке оживљавања, * наведе шта је реанимација и правилан редослед, поступака оживљавања и изводи их, * наведе знаке делимичног и потпуног зачепљења дисајних путева и изводи одговарајући поступак, * објасни Хајмлихов захват и када се и како он изводи, * објасни методе вештачког дисања, * објасни поступак спољашње масаже срца, * објасни комбиновано оживљавање и његове специфичности код новорођенчета и одојчета, малог детета и одраслог * изведе поступке оживљавања и наведе које су најчешће грешке при раду. | * Престанак дисања и рада срца. Кардиопулмонална реанимација (КПР) * Успостављање проходности дисајних путева. Хајмлихов захват * Методе вештачког дисања (инсулфационе и мануелне). * Спољашња масажа срца * Специфичности КПР-а код новорођенчета, малог детета и одраслог. Контрола успешности КПР-а и грешке при раду   Кључни појмови: кардиопулмонална реанимација |
| **Повреде и ране** | * објасни шта су повреде и које врсте повреда постоје и наведе примере, * наведе шта су ране и набраја врсте рана и опасности код њих и њихове главне карактеристике, * објасни правилан поступак са раном и изводи га, * наведе шта је забрањено код ране радити, * објасни зашто се не вади страно тело из ране у првој помоћи и изведе правилан поступак збрињавања рана са страним телом, * разликује стандардне и приручне завојне материјале и њихову примену, * опише принципе правилног превијања завојем и троугластом марамом, * превија главу, труп, горње и доње екстремитете. | * Повреде и ране * Поступак са раном * Поступак са страним телом у рани. Ратне ране * Завојни материјал * Врсте и технике превијања – завојем и троугластом марамом * Врсте и технике превијања (глава и труп) * Врсте и технике превијања (горњи и доњи екстремитети) Кључни појмови: повреде, ране |
| **Крварење** | * објасни шта је крварење и које врсте крварења постоје са примерима и карактеристикама, * процени на основу знакова крварења и других фактора да ли прети шок и смрт, * наведе карактеристике шока, узроке, врсте и мере превенције шока, * наведе шта је хемостаза и које методе трајне и привремене хемостазе постоје, * објасни и правилно изводе дигиталну компресију и постави компресивни завој, * објасни поступак код ампутације и кад се примењује и како Есмархова повеска, * изведе правилно технике превијања и заустављања крварења појединих делова тела. | * Крварење – појам, подела и препознавање. Процена количине изгубљене крви * Шок и мере превенције * Методе привремене хемостазе. Дигитална компресија и компресивни завој * Есмархова повеска и поступак код ампутације * Увежбавање техника превијања и заустављање крварења Кључни појмови: крварење, шок, хемостаза |
| **Повреде костију и зглобова** | * разликује врсте и карактеристике повреда зглобова и костију, * објасни принципе имобилизације и средства која се могу користи, * врши имобилизацију горњих и доњих екстремитета, * објасни правилно збрињавање повреда кичменог стуба и карлице. | * Повреде костију и зглобова * Имобилизација и средства за имобилизацију * Технике имобилизације горњих екстремитета * Технике имобилизације доњих екстремитета * Технике имобилизације код повреда кичменог стуба и карлице   Кључни појмови: имобилизација, повреде кичменог стуба |

|  |  |  |
| --- | --- | --- |
| **Повреде главе, чула и других унутрашњих органа са збрињавањем** | * опише могуће повреде главе и њихово збрињавање, * разликује потрес од нагњечења и притиска на мозак, * наведе карактеристике повреда ока и уха и њихово правилно збрињавање, * наведе могуће отворене и затворене повреде и грудног коша, трбуха и карлице, поступак и положај код тих повреда, * уочи карактеристике саобраћајног трауматизма као примера политрауме и поступак. | * Повреде главе. Повреде мозга * Повреде ока и уха * Повреде органа грудног коша, трбуха и карлице * Саобраћајни трауматизам. * Политраума и поступак   Кључни појмови: повреде главе, повреде унутрашњих органа, саобраћајни трауматизам |
| **Термичке, хемијске и повреде електрицитетом** | * Разликује врсте термичких повреда, * дефинише топлотни удар, сунчаница и правилно збрињавање истих, * објасни карактеристике опекотина, поделу према дубини и њихово правилно збрињавање, * наведе карактеристике смрзавања и промрзлина које настају дејством хладноће на тело и изведе правилно њихово збрињавање, * објасни поступак код удара струје и грома, * наведе карактеристике хемијских повреда (опекотина и тровања) * изведе правилно збрињавање хемијских повреда. | * Термичке повреде. Топлотни удар и сунчаница * Опекотине * Термичке повреде ниским температурама * Повреде електрицитетом * Хемијске опекотине. Тровање удисањем и гутањем отрова   Кључни појмови: топлотни удар, сунчаница, термичке повреде, повреде електрицитетом, тровања |
| **Прва помоћ код разних стања и болести** | * дефинише опасности код уједа змије, уједа пса (беснило и тетанус) и убода инсеката и на који начин их правилно збринути, * наведе карактеристике краш и бласт повреда, * објасни поступак код утопљења у води, * објасни карактеристике фебрилности и збрињавање, као и карактеристике ангине пекторис и срчаног удара и поступак, * објасни поступак код астматичног напада, код болова у трбуху, као и повраћања, пролива и алергија. | * Прва помоћ код уједа и убода * Краш и бласт повреде * Утопење у води и поступак * Прва помоћ код фебрилности и коронарних болести * Прва помоћ код бронхијалне астме, акутних болова у трбуху, повраћања, пролива и алергија   Кључни појмови: прва помоћ код утопљења, фебрилности, коронарне болести, астме, акутног абдомена, повраћања, пролива и алергија |

## УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА

* На почетку сваке теме ученике упознати са циљевима и исходима наставе / учења, планом рада и начинима оцењивања. Облици наставе:

Наставни садржаји се реализују као:

* вежбе (70 часова)

Место реализације наставе:

* Кабинет
* Учионица Методе рада:
* Монолошка, дијалошка
* Демонстрација
* Дискусија
* Самостални радови ученика (презентације) Препоруке за реализацију наставе:
* Приказати технике указивања поступака прве помоћи
* Излагање подржати цртежом на табли, сликама и фотографијама или користећи интернет и пројекције са видео-бим пројектора или видео снимцима
* Разговори, анализе примера из свакодневног живота и праксе
* Користити стандардна и приручна средства, као и стечено знање за правилно указивање прве помоћи
* Презентације ученика које припремају самостално или у пару, уз подршку наставника и додатне изворе информација Препоручени број часова по темама:
* Предмет изучавања прве помоћи 8 часова
* Поремећаји свести 9 часова
* Кардио-пулмонална реанимација (оживљавање) 8 часова
* Повреде и ране 9 часова
* Крварење 7 часова
* Повреде костију и зглобова 7 часова
* Повреде главе, чула и других унутрашњих органа са збрињавањем 6 часова
* Термичке, хемијске и повреде електрицитетом 8 часова
* Прва помоћ код разних стања и болести 8 часова

## УПУТСТВО ЗА ФОРМАТИВНО И СУМАТИВНО ОЦЕЊИВАЊЕ УЧЕНИКА

Наставник, на почетку школске године или на почетку теме упознају ученике o начину оцењивања, динамици и елементима оцењи- вања.

Праћење развоја, напредовања и остварености постигнућа ученика обавља се формативним и сумативним оцењивањем.

У формативном вредновању наставник би требало да промовише групни дијалог, да користи питања да би генерисао податке из ђачких идеја, али и да помогне развој ђачких идеја, даје ученицима повратне информације, а повратне информације добијене од ученика користи да прилагоди подучавање, охрабрује ученике да оцењују квалитет свог рада. Избор инструмента за формативно вредновање за- виси од врсте активности која се вреднује.

Наставник у поступку оцењивања прикупља и бележи податке о постигнућима ученика, процесу учења, напредовању и развоју уче- ника током године у дневнику рада и својој педагошкој документацији.

Сумативно оцењивање је вредновање постигнућа ученика на крају сваке реализоване теме. Сумативне оцене се добијају из контрол- них или писмених радова, тестова, усменог испитивања, самосталних или групних радова ученика.

Одељење се дели у две групе.

У току наставне године уколико буду постојале могућности у сарадњи са Црвеним крстом омогућити ученицима да пробају ожи- вљавање на моделу лутке.